તેમણે જણાવ્યું હતું કે, વડોદરામાં સર્કિટ હાઉસ ખાતે યોગેશ પટેલ, કેતન ઇનામદાર સાથે બેઠક યોજાઇ ત્યારે કેટલાક અધિકારીઓ કામ કરી રહ્યા નથી અને તેમનું જ રાજ ચાલે છે તેવી ચર્ચા થતા અમે તેમને દૂર કરવા માટે આક્રોશ રજૂઆત કરી હતી. નીતિનભાઇને અમે અધિકારીઓના નામ આપ્યા છે તેમાં સચિવાલયના સનદી અધિકારી સહિતના અધિકારીઓ હોવાનું ભારપૂર્વક કહેતા તેમણે એવો પણ રોષ વ્યક્ત કર્યો હતો કે, મંત્રીઓ કામ મંજૂર કરી દે છતા અધિકારીઓ કરતા હોતા નથી. જો કે હવે અમને આશ્વાસન સાથે એવી ખાતરી આપવામાં આવી છે કે સરકાર તેમની સામે પગલા લેશે તેનાથી સંતોષ છે.